**สภาพปัจจุบันและปัญหา**

 โรงเรียนน้ำดิบพิทยาคมมีข้าราชการครู 16 คน นักการภารโรง 1 คน มีนักเรียน จำนวน ??? คน จัดการศึกษาตั้งแต่ระดับชั้นอนุบาล ถึง ระดับชั้นมัธยมศึกษาตอนต้น โรงเรียนมีเนื้อที่ 20 ไร่ 2 งาน 52 ตารางวา อาคารเรียนถาวร 4 หลัง อาคารประกอบ 4 หลัง ห้องส้วม 16 ห้อง ห้องน้ำ 4 ห้อง การจัดการเรียนการสอนมุ่งเน้นด้านคุณภาพของผู้เรียนเป็นสำคัญเพื่อให้บรรลุจุดมุ่งหมายของหลักสูตรและตามนโยบายของสำนักงานคณะกรรมการการศึกษาขั้นพื้นฐาน จึงได้ใช้หลักในการบริหารโรงเรียน 4 งาน ในการบริหารโรงเรียน จากสภาพปัจจุบันสรุปเป็นภาพรวมได้ดังต่อไปนี้

**1. งานวิชาการ**

เป็นงานที่ทางโรงเรียนได้ให้ความสำคัญที่สุด ได้ทุ่มเททรัพยากรในการบรหารการจัดการในงานนี้เป็นส่วนใหญ่ ผลงานทางวิชาการอยู่ในระดับที่น่าพึงพอใจ ครูส่วนใหญ่สอนโดยจัดทำแผนการสอน หรือทำแผนการสอนแบบบูรณาการนำแผนการสอนมาใช้สอน การสอนที่ได้จัดเตรียมไว้ มีการใช้สื่อเทคโนโลยีประกอบการสอน วิธีการสอนมีการพัฒนาให้สอดคล้องกับเนื้อหาและความเหมาะสมกับตัวผู้เรียนมากยิ่งขึ้น นำวิธีการสอนแบบต่าง ๆ และเทคโนโลยีมาใช้ในการสอนมากขึ้น การสอนมีการคำนึงถึงเด็ก ยึดนักเรียนเป็นศูนย์กลางในการสอนมากขึ้น

**2. งานบุคลากร**

 ครูในโรงเรียนประถมศึกษาส่วนใหญ่ นอกจากจะต้องปฏิบัติหน้าที่หลักในงานการสอนนักเรียนแล้ว ยังต้องทำหน้าที่งานธุรการในด้านอื่น ๆ อีกหลายด้าน เช่น งานอนามัยนักเรียน งานอาหารกลางวัน งานพัสดุ งานพัฒนาอาคารสถานที่ ฯลฯ บางครั้งครูแบ่งเวลาให้กับงานธุรการมากกว่างานการสอน ซึ่งส่งผลกระทบถึงด้านการเรียนการสอนและการเรียนรู้ของนักเรียน ผลสัมฤทธิ์ทางการเรียนต่ำกว่าเป้าหมายของสำนักงานเขตพื้นที่การศึกษาตาก เขต 1 ที่ได้วางไว้เป็นบางวิชา ครูส่วนหนึ่งมีภาระหนี้สิน มีความกังวลใจกับภาระค่าใช้จ่ายในครอบครัว ทำให้ ขาดขวัญกำลังใจในการปฏิบัติหน้าที่ ทางโรงเรียนได้ช่วยเหลือแก้ปัญหาโดยส่งครูเข้ารับ การประชุมอบรม สัมมนา จัดสวัสดิการขึ้นร่วมกับโรงเรียน และร่วมกับสำนักงานเขตพื้นที่การศึกษาตาก เขต 1 เป็นการแบ่งเบาภาระครูได้ส่วนหนึ่ง

**3. งานบริหารทั่วไป**

 การจัดกิจกรรมให้กับนักเรียนนั้น คณะครูทุกท่านร่วมมือกันวางแผนกันอย่างจริงจังเพื่อให้นักเรียนได้มีส่วนร่วมในกิจกรรมอย่างทั่วถึง นักเรียนบางส่วนยังขาดระเบียบวินัย ขาดความรับผิดชอบต่อตนเองและส่วนรวม ทางโรงเรียนจึงได้มีการจัดแผนงานโครงการต่าง ๆ เพื่อแก้ไขปัญหาที่เกิด และกระจายอำนาจความรับผิดชอบ การมีส่วนร่วม โดยแบ่งนักเรียนออกเป็นกลุ่มสีย่อย โดยให้ครูแบ่งหน้าที่ดูแลในแต่ละกลุ่มสี ครูร่วมรับผิดชอบ มีการจัดกิจกรรมอบรมนักเรียนทุกวันหลังจากเคารพธงชาติ และมีการติดต่อประสานงานกับผู้ปกครองนักเรียน เพื่อศึกษาพฤติกรรมของนักเรียนขณะอยู่ที่บ้าน และนำมาแก้ไขปรับปรุงร่วมกัน ส่งเสริมให้นักเรียนได้มีส่วนร่วมในกิจกรรมต่าง ๆ ของทางโรงเรียนจัดขึ้น จัดหาทุนการศึกษาให้กับนักเรียนที่มีฐานะยากจน ขาดแคลน จัดหาเครื่องเขียนแบบเรียน เสื้อผ้า อุปกรณ์การเรียน อาหารเสริมอาหารกลางวัน และส่งเสริมงานวิชาชีพให้นักเรียนได้มีรายได้ระหว่างเรียน มีการประชุมผู้ปกครองเพื่อแจ้งพฤติกรรมของลูกหลานให้ทราบและขอความร่วมมือในการพัฒนาโรงเรียน เป็นการช่วยแก้ปัญหาส่วนหนึ่งของนักเรียน ผู้ปกครอง ทำให้นักเรียนมีนิสัยรักการทำงานมากขึ้น

 **ด้านอาคารสถานที่** โรงเรียนได้แบ่งหน้าที่ความรับผิดชอบให้คณะครู นักเรียนมีหน้าที่ดูแลรักษาความสะอาดบริเวณโรงเรียน โดยแบ่งออกเป็นกลุ่มสี 5 กลุ่มสีให้ดูแลเขตพื้นที่ที่ได้รับมอบหมาย โดยดูแลในช่วงเวลาเช้าก่อนเข้าเรียน และเวลาบ่ายก่อนเข้าเรียน ปลูกไม้ดอกไม้ประดับรอบ ๆ บริเวณ จัดทำสวนหย่อมหน้าอาคารเรียนให้เกิดความร่มรื่นสวยงาม พื้นบริเวณบางส่วนยังต้องปรับปรุงพัฒนาให้สะอาดร่มรื่น สวยงาม อาคารเรียน อาคารประกอบได้จัดหางบประมาณจากทางราชการ และงบประมาณจากเอกชนมาปรับปรุงซ่อมแซม สิ่งที่น่าเป็นห่วงคือสายไฟฟ้าภายในอาคารที่ชำรุด เนื่องจากการใช้งานเป็นเวลานาน ที่ชำรุดเสียหายเป็นอันตรายต่อนักเรียน ทางโรงเรียนได้จัดคำของบประมาณเพื่อนำมาซ่อมแซมแก้ไขปรับปรุงแต่ไม่ได้รับงบประมาณ จึงต้องทำการแก้ไขด้วยตนเองไปส่วนหนึ่ง จัดครู ภารโรง ได้ดูแลความปลอดภัยอาคารสถานที่ทางราชการในวันหยุดราชการและปิดภาคเรียน ขอความร่วมมือจากชุมชนในการเฝ้าระวังร่วมรับผิดชอบความปลอดภัยของโรงเรียน ซึ่งได้รับความร่วมมือจากชุมชนเป็นอย่างดี

 **ด้านความสัมพันธ์กับชุมชน** ประชาชนส่วนใหญ่ในหมู่บ้านน้ำดิบ บ้านโป่งแค บ้านปัก-อีแย้ม บ้านตลิ่งสูง ซึ่งเป็นหมู่บ้านที่อยู่ในเขตบริการของโรงเรียน ประชาชนส่วนใหญ่มีอาชีพรับจ้างทำงานในโรงงานเหมืองแร่ ผู้ปกครองให้ความสนใจ ร่วมแรงร่วมใจในการพัฒนาโรงเรียน ทุกปีมีการจัดหางบประมาณโดยการจัดงานทอดผ้าป่า ซึ่งได้งบประมาณมาสนับสนุน จัดซื้อครุภัณฑ์ ซ่อมแซมอาคารเรียนอาคารประกอบ ชุมชนให้ความสนใจในการศึกษาของบุตรหลานของตนเอง มีผู้ปกครองบางส่วนที่ไปทำงานต่างจังหวัดทิ้งบุตรหลานไว้กับญาติผู้ใหญ่ให้ดูแลซึ่งเป็นปัญหาในด้านเรียน ด้านครอบครัว ทางโรงเรียนได้ติดต่อประสานและให้ความสนใจ เด็กเหล่านี้เป็นพิเศษ โรงเรียนได้เข้าร่วมกิจกรรมกับชุมชนเป็นประจำ การติดต่อสื่อสารใช้ทั้งมีรูปแบบ เช่น มีหนังสือชี้แจง เป็นต้น และไม่มีรูปแบบ เช่น การไปเยี่ยมที่บ้าน การร่วมงาน การกุศล หรือพบปะส่วนตัว ข่าวสารที่ผู้ปกครองได้รับมีทั้งข่าวในด้านดีของนักเรียน และในส่วนที่ขอความร่วมมือจากผู้ปกครอง มีการประชุมคณะกรรมการสถานศึกษา ผู้ปกครองนักเรียน ภาคเรียนละ 1 ครั้งเพื่อเป็นการช่วยแก้ไขปรับปรุงพฤติกรรมของนักเรียนให้เหมาะสม ทางโรงเรียนได้รับความร่วมมือเป็นอย่างดียิ่งตลอดมา

**4. งานธุรการ การเงิน**

 งบประมาณในด้านการจัดการศึกษาที่ทางโรงเรียนได้รับจัดสรรจากรัฐบาลไม่เพียงพอกับการบริหารงานของโรงเรียน โรงเรียนได้ติดต่อประสานงานกับชุมชน ผู้มีจิตศรัทธาบริจาค ช่วยเหลือสนับสนุน การเงินทางโรงเรียนได้จัดทำบัญชีการรับ – จ่าย ตามระเบียบของทางราชการ ไว้เป็นปัจจุบันถูกต้อง ด้านงานพัสดุ ได้จัดซื้อจัดจ้างตามงบประมาณที่ทางโรงเรียนได้รับจัดสรร จัดทำทะเบียนการรับจ่ายเป็นปัจจุบัน ได้นิเทศติดตามเป็นประจำ งานธุรการ ได้จัดแบ่งเป็นหมวดหมู่สะดวกในการค้นหา จัดเก็บอย่างเป็นระบบ

**ภาพรวมของโรงเรียน (school profile)**

**ประวัติโรงเรียนน้ำดิบพิทยาคม**

 โรงเรียนน้ำดิบพิทยาคม ตั้งอยู่หมู่ที่ 6 น้ำดิบพิทยาคม ถนนจรดวิถีถ่อง ตำบลวังประจบ อำเภอเมืองตาก จังหวัดตาก มีเนื้อที่ 20 ไร่ 2 งาน 52 ตารางวา ทิศเหนือยาว 165 เมตร ติดต่อกับถนนจรดวิถีถ่อง ทิศใต้ยาว 136 เมตร ติดต่อกับที่ดินของ นางประเทือง หาญใต้ ทิศตะวันออกยาว 194 เมตร ติดต่อกับถนนเข้าหมู่บ้านทรัพย์สมบูรณ์ ทิศตะวันตกยาว 194 เมตร ติดต่อกับถนนหมู่บ้านบ้านน้ำดิบ แต่เดิมนักเรียนได้ไปเรียนที่โรงเรียนบ้านวังประจบ ต่อมาในปี พ.ศ. 2515 ประชาชนร่วมมือกันก่อสร้างอาคารเรียนชั่วคราว ขนาด 6 x 12 เมตร (ปัจจุบันได้ใช้เป็นโรงอาหารของโรงเรียน) โดยได้รับความร่วมมือจาก นายอมร ไชยคำ ผู้จัดการบริษัท บ่อแร่กระจกอาซาฮี บริจาคเงินสมทบและจัดซื้อวัสดุอุปกรณ์ให้กับทางโรงเรียน เริ่มเปิดเรียนครั้งแรกมีนักเรียน 95 คน โดยมีนายบุญเกิด ทาปิน เป็นครูใหญ่

 ปี 2516 ก่อสร้างอาคารแบบ ป.1 ข. ด้วยงบประมาณ 150,000.- บาท ขนาด 4 ห้องเรียน

 ปี 2517 ก่อสร้างบ้านพักครู แบบกรมสามัญ

 ปี 2517 กรมอนามัยได้ก่อสร้างถังเก็บน้ำฝน จำนวน 4 ถัง

 ปี 2521 ก่อสร้างอาคารเรียนแบบ ป.1 ก ตึก จำนวน 3 ห้อง ด้วยงบประมาณ เป็นเงิน 194,500.- บาท

 ปี 2521 ก่อสร้างส้วมขนาด 2 ที่นั่ง เป็นเงิน 5,000.- บาท ด้วยเงินงบประมาณของทางราชการ (ก่อสร้างบริเวณข้างบ้านพักครู)

 ปี 2523 บริษัทเหมืองแร่พงศ์เอราวัณ ได้ขุดสระน้ำให้กับโรงเรียน ขนาดกว้าง 30 เมตร ยาว 30 เมตร ลึก 1 เมตร คิดเป็นมูลค่า 50,000 บาท ต่อมาได้รับงบประมาณจากกรมประมงในการขุดสระน้ำเลี้ยงปลาโดยทำการขุดในที่เป็นสระน้ำเดิมขนาด 2 ไร่

 ปี 2525 ก่อสร้างรั้วคอนกรีตด้านหน้าโรงเรียนโดยได้รับความร่วมมือจากคณะครูและประชาชน

 ปี 2528 ก่อสร้างอาคารเรียน แบบ สปช. 105/26 ขนาด 4 ห้องเรียน ราคา 800,000.- บาท

 ปี 2528 ก่อสร้างอาคารเอนกประสงค์ แบบ 203 ราคา 300,000.- บาท

 ปี 2528 ก่อสร้างส้วม แบบ 601/26 จำนวน 1 หลัง 4 ที่นั่ง ราคา 35,000.- บาท

 ปี 2528 ก่อสร้างที่ประดิษฐานที่ไว้พระพุทธรูปประจำโรงเรียน โดยคณะครู, นักเรียนและผู้ปกครองร่วมกันบริจาค

 ปี 2530 ก่อสร้างส้วม แบ สปช. 601/26 ขนาด 4 ที่นั่ง ราคา 20,000.- บาท

 ปี 2532 ได้รับงบประมาณต่อเติมชั้นล่างอาคารแบบ สปช. 105/26 จำนวน 4 ห้องเรียน เป็นเงิน 240,000.- บาท

 ปี 2537 ก่อสร้างอาคารเรียนแบบ สปช. 105/29 จำนวน 4 ห้องเรียน เป็นเงิน 1,398,724.- บาท

 ปี 2537 ก่อสร้างส้วมแบบ สปช. 601/26 จำนวน 4 ที่นั่ง ราคา 35,000.- บาท

 ปี 2537 ก่อสร้างห้องสมุดประชาชน โดยใช้งบประมาณ ส.ส. เป็นเงิน 50,000.- บาท และมาทำการต่อเติมจนแล้วเสร็จในปี 2543 คิดเป็นเงินรวม 150,000.- บาท

 ปี 2538 ก่อสร้างอาคารโรงงานเครื่องปั้นดินเผา โดยบริษัทพิพัฒน์กรจำกัด เป็นเงิน 1,021,530.- บาท

 ปี 2538 ก่อสร้างเรือนเพาะชำ แบบ พ.1 ราคา 10,000.- บาท

 ปี 2539 ก่อสร้างสนามบาสเกตบอล

 ปี 2540 ก่อสร้างรั้วลวดหนาม ด้านทิศตะวันออก ทิศตะวันตก และทิศใต้ เป็นเงิน 30,000.- บาท

 ปี 2540 ก่อสร้างศาลพระภูมิ เป็นเงิน 15,000.- บาท

 ปี 2544 ก่อสร้างโรงอาหาร โดยรื้อย้ายอาคารโรงอาหารหลังเก่ามาสร้างใหม่ โดยได้รับการสนับสนุนค่าวัสดุจาก บริษัท โตโยต้าเมืองตาก จำกัด ประชาชน เป็นเงิน 99,000.- บาท

 ปี 2544 ก่อสร้างสนามตะกร้อ โดยเงินจากการจัดผ้าป่า และประชาชนเป็นเงิน 15,000.- บาท

 ปี 2544 ก่อสร้างลานกีฬาเอนกประสงค์ เป็นเงินงบประมาณ 99,000.- บาท

 ปี 2544 ก่อสร้างส้วม ขนาด 2 ที่นั่ง 1 ห้องน้ำ โดยงบประมาณจากการทอดผ้าป่า และครูบริจาคข้างอาคารอนุบาล เป็นเงิน 15,000.- บาท

 ปี 2547 ซื้อรถอีแต๋น 1 คัน เป็นเงิน 71,000.- บาท โดยใช้งบประมาณจากกำไรสหกรณ์ร้านค้าโรงเรียน 20,000.- บาท จากการขายวัวโรงเรียน 3 ตัว เป็นเงิน 21,000.- บาท และจากเงินทอดผ้าป่า เป็นเงิน 30,000.- บาท

 ปี 2547 ก่อสร้างห้องส้วม 2 ที่นั่ง ห้องน้ำ 2 ห้อง โดยใช้งบประมาณจากคณะครู ผู้ปกครอง บริจาคเป็นเงิน 30,000.- บาท ข้างห้อง ป.3 อาคารเฉลิมพระเกียรติ

 ปี 2547 ก่อสร้างประปาและห้องส้วม จำนวน 1 ที่ บริเวณข้างห้อง อาคารพญานาค ใช้งบประมาณในการก่อสร้าง 60,000.- บาท

 ปี 2549 โรงเรียนได้ขออนุมัติเปลี่ยนชื่อจากโรงเรียนบ้านน้ำดิบเป็นโรงเรียนน้ำดิบพิทยาคม

**ทำเนียบผู้บริหารโรงเรียนน้ำดิบพิทยาคม**



|  |  |  |
| --- | --- | --- |
| **ชื่อผู้บริหาร** | **ตำแหน่ง** | **ระยะเวลาทำหน้าที่** |
| 1. นายบุญเกิด ทาปิน2. นายประสาน นันตา3. นายเอกชัย สีม่วงคำ4. นายศิวพงศ์ กาละ5. นายกอบกุล คมเฉลียว6. นายประจบ ขวัญมั่น | ครูใหญ่ครูใหญ่อาจารย์ใหญ่อาจารย์ใหญ่ผู้อำนวยการโรงเรียนผู้อำนวยการโรงเรียน | ก.พ. 2515 – พ.ค. 252015 พ.ค. 2520 – 16 พ.ค. 252920 พ.ค. 2529 – ม.ค. 25321 ม.ค. 2532 – 26 ธ.ค. 253726 ธ.ค. 2537 – 1 มี.ค. 25493 มีนาคม 2549 – ปัจจุบัน |

**อักษรย่อ** น.ด.พ.

**ที่ตั้ง** ถนนจรดวิถีถ่อง หมู่ 6 ตำบลวังประจบ อำเภอเมืองตาก จังหวัดตาก

**พื้นที่** 20 ไร่ 2 งาน 52 ตารางวา

**สัญลักษณ์โรงเรียน** รูปพญานาค

**ปรัชญาของโรงเรียน** มีปัญญาประเสริฐกว่าทรัพย์

**คำขวัญของโรงเรียน** รู้เวลา รู้หน้าที่ มีวินัย

**โครงการ** จัดซื้อวัสดุสื่อและเทคโนโลยี

**แผนงาน** บริหารทั่วไป

**สนองกลยุทธ์ สพท.ตาก เขต 1** ข้อ 2 ด้านการพัฒนาการจัดการและคุณภาพการเรียนรู้

**สนองกลยุทธ์ สพท.** ข้อ 2 ด้านการพัฒนาการจัดการและคุณภาพการเรียนรู้

**ผู้รับผิดชอบโครงการ** นางจินตนา กลิ่นอำพันธ์, นางอรทัย ทองมั่ง

**หน่วยงานที่รับผิดชอบ** โรงเรียนน้ำดิบพิทยาคม

**ระยะเวลาดำเนินการ** ปีการศึกษา 2555

----------------------------------------------------------------------------------------------------------------------

1. **หลักการและเหตุผล**

การจัดการเรียนรู้เด็กพิเศษเรียนร่วมกับเด็กปกติ ซึ่งกิจกรรมการจัดการเรียนรู้ใหม่ที่ครูผู้สอนปฏิบัติการสอนขาดวัสดุ สื่อ และเทคโนโลยีที่ทันสมัย วัสดุมีไม่เพียงพอต่อ ความต้องการ จึงจัดให้มีการจัดซื้อวัสดุสื่อ อุปกรณ์ และเทคโนโลยี เข้ามาเพื่อเอื้อต่อการเรียนรู้และเพิ่มประสิทธิภาพผลสัมฤทธิ์ทางการเรียนให้สูงขึ้น นักเรียนได้ฝึกกิจกรรมทักษะทางสมอง เข้าใจถึงวิธีการเรียนรู้ให้เป็นไปตามขั้นตอนด้วยการฝึกเรียนจากสื่อ จะสามารถฝึกผู้เรียนให้เกิดการสร้างองค์ความรู้ด้วยตนเอง เกิดการพัฒนาการทางสมองอย่างเป็นระบบนำไปสู่การเรียนรู้ อย่างแท้จริง

1. **วัตถุประสงค์**
	1. 2.1 เพื่อให้มีสื่อการจัดการเรียนรู้และนวัตกรรมเทคโนโลยีที่ทันสมัย
	2. 2.2 เพื่อให้มีสื่อการเรียนรู้และนวัตกรรมเทคโนโลยีที่หลากหลายประกอบการจัดการเรียนรู้
	3. 2.3 เพื่อให้มีวัสดุและอุปกรณ์ที่พอเพียงและเอื้อต่อการจัดการเรียนรู้
2. **เป้าหมาย**
	1. **3.1 ด้านปริมาณ** - ครูผู้ปฏิบัติการสอน จำนวน 8 คน

 - นักเรียน จำนวน คน

 **3.2 ด้านคุณภาพ** - เด็กพิเศษเรียนร่วมได้เรียนรู้จากสื่อและเทคโนโลยีที่ทันสมัย ได้ผลการเรียนที่มีประสิทธิภาพสูง

1. **วิธีการดำเนินการ**
	1. เสนอโครงการ
	2. ประชุมชี้แจงแนวทางการจัดโครงการ
	3. แต่งตั้งคณะกรรมการดำเนินการ
	4. ดำเนินการจัดกิจกรรม
	5. ติดตามประเมินผล
	6. สรุปโครงการ
2. **ระยะเวลาดำเนินการ** ปีการศึกษา 2555
3. **ทรัพยากร**
	1. **บุคลากร** - ครูผู้ปฏิบัติการสอน 8 คน

 - นักเรียน คน

* 1. **งบประมาณ** 3,000.- บาท
1. **การประเมินผล**

|  |  |  |
| --- | --- | --- |
| **ตัวบ่งชี้** | **วิธีการวัดผลและประเมินผล** | **เครื่องมือที่ใช้วัดประเมินผล** |
| 1. วัสดุ – สื่อการเรียนที่หลากหลายและพอเพียงต่อการเรียนการสอน
2. มีเทคโนโลยีและนวัตกรรมที่ทันสมัยและทันเหตุการณ์ปัจจุบัน
 | - สอบถามความพึงพอใจ | - แบบสอบถามความพึงพอใจ |

1. **ผลที่คาดว่าจะได้รับ**
	1. 8.1 นักเรียนมีสื่อและเทคโนโลยีที่ทันสมัยใช้
	2. 8.2 นักเรียนมีวัสดุและอุปกรณ์ที่พอเพียงต่อการเรียนรู้
	3. 8.3 นักเรียนมีสื่อวัสดุและเทคโนโลยีที่หลากหลายเอื้อต่อการเรียนรู้

|  |  |
| --- | --- |
| ผู้เสนอโครงการ | ผู้อนุมัติโครงการ |
| ..........................................(นางภัณฑิตา เฉลิมผจง)ตำแหน่ง ครู คศ.3 | ..........................................(นางสาวกรรณิการ์ ฟูเขียว) พี่เลี้ยงเด็กพิการเรียนร่วม | ..........................................(นายประจบ ขวัญมั่น)ผู้อำนวยการโรงเรียนน้ำดิบพิทยาคม |

**โครงการ** พัฒนากระบวนการจัดการเรียนรู้เด็กพิเศษเรียนร่วม

**แผนงาน** บริหารทั่วไป

**สนองกลยุทธ์ สพท.ตาก เขต 1** ข้อ 2 ด้านการพัฒนาการจัดการและคุณภาพการเรียนรู้

**สนองกลยุทธ์ สพท.** ข้อ 2 ด้านการพัฒนาการจัดการและคุณภาพการเรียนรู้

**ผู้รับผิดชอบโครงการ** นางพรพรรณ วงษ์สงวน, นางเทียมจันทร์ อรรถโกวิท

**หน่วยงานที่รับผิดชอบ** โรงเรียนน้ำดิบพิทยาคม

**ลักษณะโครงการ** โครงการต่อเนื่อง

**ระยะเวลาดำเนินการ** ปีการศึกษา 2555

----------------------------------------------------------------------------------------------------------------------

1. **หลักการและเหตุผล**

การพัฒนากระบวนการจัดการเรียนรู้เด็กพิเศษเรียนร่วมจะช่วยให้เด็กพิเศษมีพัฒนาการ ที่ดีขึ้น และมีความสนุกสนานเพลิดเพลินกับการเรียนรู้เพื่อเตรียมความพร้อมให้เด็กพิเศษที่มี ความบกพร่องแตกต่างกันได้ถูกต้อง

1. **วัตถุประสงค์**
	1. เพื่อจัดทำมาตรฐานการศึกษาพิเศษโรงเรียนเรียนร่วมให้มีประสิทธิภาพได้มาตรฐาน
	2. เพื่อให้เด็กพิเศษได้มีความรู้ ความสามารถ พึ่งพาตนเองได้
	3. เพื่อให้เด็กพิเศษมีความสนุกสนานเพลิดเพลินกับการเรียน
	4. เพื่อพัฒนากระบวนการการจัดการเรียนรู้เด็กพิเศษโดยใช้เทคนิคการจัดการเรียนรู้ ที่หลากหลาย
2. **เป้าหมาย**

เพื่อพัฒนาเด็กที่มีความต้องการพิเศษให้มีสุขภาพดี มีความรู้ ความสามารถตามภาวะ ของตน และพึ่งพาตนเองได้ ไม่เป็นภาระของสังคม

1. **วิธีการดำเนินการ**
	1. ประชุมคณะครูเพื่อวางแผนการศึกษาและทำความเข้าใจระหว่างครูผู้รับผิดชอบและจัดทำแผนการจัดการเรียนรู้
	2. วิเคราะห์ปัญหาและความต้องการ
	3. จัดทำตารางสอน
	4. จัดห้องและจัดหาหนังสือ
	5. ติดตามและประเมินผลงาน
	6. สรุปและรายงานผล
2. **ระยะเวลาดำเนินการ**

|  |  |  |  |
| --- | --- | --- | --- |
| ระยะเวลา/กิจกรรม | ปีการศึกษา 2555 | ปีการศึกษา 2556 | หมายเหตุ |
| พค. | มิย. | กค. | สค. | กย. | ตค. | พย. | ธค. | มค. | กพ. | มีค. | เมย. |
| 1. ประชุมคณะครูและผู้ปกครอง
2. วิเคราะห์ปัญหาและความต้องการ
3. จัดทำตารางสอน
4. จัดห้องและจัดหาหนังสือสำหรับสอนเด็กพิเศษ
5. ดำเนินงานตามโครงการ
6. ติดตามและประเมินผล
7. สรุปและรายงานผล
 |  |  |  |  |  |  |  |  |  |  |  |  |  |

1. **งบประมาณ**

ใช้งบประมาณทั้งสิ้น 2,000.- บาท จากแผนการจัดการศึกษาเด็กพิเศษ เพื่อให้เป็นค่าวัสดุอุปกรณ์

|  |  |  |  |
| --- | --- | --- | --- |
| ที่ | รายการ/กิจกรรม/คำชี้แจงในการใช้งบประมาณ | งบประมาณ | จำแนกตามหมวดรายการ |
| ค่าตอบแทน | ค่าใช้สอย | ค่าวัสดุ | ค่าครุภัณฑ์ |
| 1 | ตกแต่งห้อง |  | - | - | 1,000 | - |
| 2 | จัดหาหนังสือ |  | - | - | 1,000 | - |

1. **การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการวัดผลและประเมินผล** | **เครื่องมือที่ใช้วัดประเมินผล** |
| นักเรียนพิเศษที่มีความบกพร่องในด้านต่าง ๆ | - สังเกตพฤติกรรม- ผลงานนักเรียน | 1. แบบสังเกต2. แฟ้มสะสมงาน |

1. **ผลที่คาดว่าจะได้รับ**
	1. เด็กพิเศษมีความสนุกสนานเพลิดเพลินกับการเรียน
	2. เด็กพิเศษสามารถช่วยเหลือตัวเองได้ไม่เป็นภาระของสังคม

|  |  |
| --- | --- |
| ผู้เสนอโครงการ | ผู้อนุมัติโครงการ |
| ..........................................(นางภัณฑิตา เฉลิมผจง)ตำแหน่ง ครู คศ.3 | ..........................................(นางสาวกรรณิการ์ ฟูเขียว)พี่เลี้ยงเด็กพิการเรียนร่วม | ..........................................(นายประจบ ขวัญมั่น)ผู้อำนวยการโรงเรียนน้ำดิบพิทยาคม |

แผนปฏิบัติการ

โครงการเด็กพิเศษเรียนร่วม

ปีการศึกษา 2555



โรงเรียนน้ำดิบพิทยาคม

สำนักงานเขตพื้นที่การศึกษาประถมศึกษาตาก เขต 1

อำเภอเมือง จังหวัดตาก

สำนักงานคณะกรรมการการศึกษาขั้นพื้นฐาน